b"\n_START_ARTICLE_\nAsil Torrent\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat en forma de U, rodejat per un gran jard\xc3\xad. El cos allargat t\xc3\xa9 tres plantes i els bra\xc3\xa7os dues. La capella ocupa el centre de la composici\xc3\xb3, amb un cos de fa\xc3\xa7ana un xic m\xc3\xa9s avan\xc3\xa7at. Hi ha un porxo a la part central de la planta baixa i galeries amb vidrieres als laterals i al primer pis. Hi ha cornises per sota el coronament, de barana d'obra i calats. Les baranes de les galeries tenen elements de ferro colat. Situat a la part alta de la riera, la tanca del jard\xc3\xad segueix l'alineaci\xc3\xb3 de fa\xc3\xa7anes d'aquesta. Un dels laterals est\xc3\xa0 reculat. Fou un hospital que acollia avis. Actualment el gestiona l\xc2\xb4empresa SIRESA (Sistemas Residenciales S.A.). L\xe2\x80\x99Asil Torrent \xc3\xa9s un centre residencial emblem\xc3\xa0tic en un lloc privilegiat en plena rambla de la vila d\xe2\x80\x99Arenys de Mar (Maresme). L\xe2\x80\x99edifici va ser constru\xc3\xaft l\xe2\x80\x99any 1892-1897 pel Sr. Antoni Torrent amb la finalitat d\xe2\x80\x99acollir a la gent gran i gr\xc3\xa0cies a aquest fet s\xe2\x80\x99ha creat un encant especial. Els espais tant amplis i lluminosos milloren el benestar de les persones que hi viuen."